*Shtojca Nr.4: Model i statutit për ndërmarrjen sociale që do të regjistrohet si Shoqatë*

**STATUTI I \_\_\_\_\_\_\_\_\_\_\_\_\_\_\_**

*(Të vendoset emri i Shoqatës)*

**I. DISPOZITAT THEMELORE**

**Neni 1**

Ky statut përcakton rregullat e organizimit, funksionimit dhe të veprimtarisë së shoqatës \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*të vendoset emri i plotë i shoqatës*), shkurtesa zyrtare e së cilës është: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Neni 2**

Dispozitat e këtij statuti zbatohen nga Kuvendi i Anëtarëve *(Në tekstin e mëtejmë: Kuvendi)* të shoqatës dhe të gjithë personat e angazhuar për dhe rreth veprimtarisë së \_\_\_\_\_\_\_\_\_\_\_\_\_\_\_\_\_\_\_\_ *(të vendoset emri i plotë i shoqatës).*

**Neni 3**

1. Ky Statut është dokumenti kryesor i *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(të vendoset emri i plotë i shoqatës).*

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*të vendoset emri i plotë i shoqatës*) zhvillon veprimtarinë e saj në përputhje me Ligjin Nr. 06/L- 043 për Lirinë e Asociimit në Organizata Joqeveritare dhe Ligji Nr. 06/L-022 për Ndërmarrje Sociale, këtë Statut dhe legjislacionin në fuqi.

3. Të gjitha dokumentet zyrtare të shoqatës duke përfshirë rregulloret, procedurat, manualet dhe politikat zhvillimore janë në përputhje me këtë Statut dhe legjislacionin në fuqi .

**Neni 4**

**Forma e organizmit**

(*të vendoset emri i plotë i shoqatës*) është organizatë joprofitabile, e cila në përputhje me përkufizimin e dhënë në Nenin 16 dhe Nenin 19.1 (1.1) të Ligjit Nr. 06/L- 043 për Lirinë e Asociimit në Organizata Joqeveritare (Në tekstin e mëtejmë: Ligji), ka formën e organizimit si Shoqatë.

**Neni 5**

**Parimi për jo përfitim**

1. Shoqata nuk shpërndan të ardhura ose fitime për asnjë person.

2. Pasuritë, të ardhurat dhe fitimet e Shoqatës përdoren për të mbështetur qëllimet jofitimprurëse të saj.

3. Pasuritë, të ardhurat dhe fitimet e Shoqatës nuk përdoren për të sjellë drejtpërdrejtë ose tërthorazi përfitime, për ndonjë themelues, drejtor, zyrtar, anëtar të Kuvendit, punonjës ose donatorë të Shoqatës, përveç pagesës për personat e punësuar që kryejnë punë për shoqatën.

4. Shoqata mund të angazhohet në aktivitete ekonomike me qëllim të mbështetjes së aktiviteteve të saja jofitimprurëse, në pajtim me Nenin 35 të Ligjit, me kusht që të ardhurat e realizuara përmes aktiviteteve ekonomike të shfrytëzohen ekskluzivisht për të arritur qëllimet e theksuara në këtë Statut. Organizata do të angazhohet në aktivitetet ekonomike të përcaktuara me nenin 5 të Ligjit për Ndërmarrjet Sociale.

**Neni 6**

**Konflikti i interesit dhe detyrimi në lojalitet**

1. Asnjë anëtari të organit drejtues nuk i lejohet të marrë pjesë në diskutim apo në marrjen e vendimit për çështje kur ai ka interes privat të drejtpërdrejtë ose të tërthortë, personale ose pasurore, të cilat ndikojnë, mund të ndikojnë ose duket sikur ndikojnë në ligjshmërinë, transparencën, objektivitetin dhe paanësinë e tij gjatë ushtrimit të funksionit.

2. Çdo transaksion ndërmjet OJQ-së dhe anëtarëve, të punësuarit, anëtarëve të bordit apo të organizatave të ndërlidhura, kryhet sipas vlerës së tregut ose në kushtet më të favorshme për OJQ-në.

3. Të gjithë anëtarët dhe të punësuarit tjerë të një OJQ-je, obligohen që të tregojnë lojalitet ndaj OJQ-së, të mbrojnë fshehtësinë e informatave jo-publike dhe interesat e OJQ-së, si dhe të ushtrojnë detyrat dhe përgjegjësitë e tyre me mirëbesim dhe kujdes.

**Neni 7**

**Transaksionet financiare të Shoqatës**

Të gjitha të ardhurat dhe shpenzimet e shoqatës, kryhen nëpërmjet institucioneve financiare të licencuara nga BQK në llogaritë bankare të hapura në emër të shoqatës, përveç rasteve të lejuara me legjislacionin në fuqi.

**Neni 8**

**Ndalimi i mbledhjes së fondeve, fushatave dhe mbështetjes së kandidatëve dhe partive politike**

Organizata nuk mund të angazhohet në mbledhje fondesh ose në fushata për të mbështetur partitë politike ose kandidatët për funksione politike dhe as nuk mund të propozojë, regjistrojë kandidatë për poste politike.

**II. QËLLIMI DHE FUSHËVEPRIMI I SHOQATËS**

**Neni 9**

**Qëllimi i Shoqatës**

1. Shoqata është themeluar me qëllim të:

(*të shkruhet qëllimi i themelimit të shoqatës i cili duhet të jetë identik si në sistem elektronik).*

***[(shpjegimi i qëllimeve të organizatës) Në këtë pjesë cekni edhe kategoritë e personave me disavantazh për tu integruar në tregun e punës të cilave Organizata synon tu ofrojë mbështetje punësimi në përputhje mëkresat e Nenit 5 dhe 6 të Ligjit për Ndërmarrje Sociale.]***

**Neni 10**

**Fushëveprimi i Shoqatës**

1. Shoqata, për realizimin e qëllimeve të ligjshme për përfitim publik, ka këtë fushëveprim:

* 1. Aktivitetet e Ndërmarrjes sociale të Kategorisë A:

***[ listoni nëse është e aplikueshme ..........***

***Në këtë pjesë duhet të listoni fushën e veprimtarisë së organizatës, në njërën ose në disa nga fushat e aktiviteteve të përcaktuara me nenin 5 të ligjit për Ndërmarrje Sociale, varësisht për atë se për çfarë qëllimesh themelohet organizata si në vijim:***

1. ***asistencë sociale dhe mbështetje për strehim;***
2. ***ndihma familjare dhe kujdes familjar;***
3. ***shërbime shëndetësore dhe kujdes i infermierisë në shtëpi;***
4. ***ofrimi i shërbimeve ditore dhe kujdesi në shtëpi për personat me aftësi të kufzuara mendore, shqisore dhe fzike;***
5. ***përkrahje dhe rehabilitim të personave me aftësi të kufzuara;***
6. ***shërbime të kujdesit të përditshëm dhe kujdesit rezidencial për fëmijët me aftësi të kufzuara;***
7. ***shërbime të kujdesit ditor në shtëpi dhe shërbime rezidenciale për personat e***
8. ***moshuar;***
9. ***shërbimet që ofrohen për ri- integrimin e personave të dhunuar gjatë luftës;***
10. ***shërbimet që ofrohen për ri- integrimin e viktimave të trafkimit, abuzimit dhe dhunës në familje dhe ri-integrimin e të rinjve delikuent;***
11. ***shërbime dhe trajtime psikosociale të rasteve të abuzimit me substanca që***
12. ***shkaktojnë varësi;***
13. ***arsimim dhe aftësim profesional dhe shërbime të transportit për personat me aftësi të kufzuara;***
14. ***shërbime të punësimit, trajnimit dhe vetëpunësimit për grupet e cenueshme.***

***Shënim: Në rast se organizata nuk do të merret me asnjërën nga fusha e aktiviteteve të ndërmarrjes së kategorisë A, atëherë kjo listë e mësipërme duhet të fshihet .***

* 1. Aktivitetet e Ndërmarrjes sociale të Kategorisë B:

***[ listoni nëse është e aplikueshme ..........***

***Në këtë pjesë duhet të listoni fushën e veprimtarisë së organizatës, në njërën ose në disa nga fushat e aktiviteteve të përcaktuara me nenin 5 të ligjit për Ndërmarrje Sociale për kategorinë e B të ndërmarrjeve sociale, varësisht për atë se për çfarë qëllimesh themelohet organizata si në vijim:***

1. ***kultivimin, rritjen e erëzave, bimëve aromatike dhe mjekësore;***
2. ***konservimin e frutave dhe perimeve nga ekonomitë familjare që i prodhojnë apo kultivojnë këto produkte në zonat rurale apo urbane;***
3. ***prodhimin dhe përgatitjen e produkteve të prodhuara me dorë si puna e thurjes nga tekstilet, rroba të punës dhe veshmbathje tjera të thurura me grep;***
4. ***prodhimin dhe përgatitjen e produkteve për dekorim të bëra me dorë dhe me makinë;***
5. ***përgatitjen apo prodhimin, mbështjelljen dhe paketimin e mjaltit, frutave, produkteve të perimeve apo produkteve tjera me origjinë bimore apo shtazore;***
6. ***prodhimin, mirëmbajtjen e biçikletave, karrigeve, dhe pajisjeve tjera ndihmëse për personat me aftësi të kufzuar;***
7. ***mbledhjen, përpunimin, shkatërrimin e mbeturinave të parrezikshme dhe seleksionimin e tyre për qëllim të riciklimit;***
8. ***mirëmbajtjen dhe kujdesin për hapësirat publike, monumentet e trashëgimisë kulturore dhe memorialët;***
9. ***mirëmbajtjen dhe kujdesin për pyjet, drunjtë përgjatë rrugëve dhe bimët dekorative në hapësirat publike dhe parqet e ndryshme;***
10. ***shërbimet dhe aktivitetet e turizmit, trashëgimisë kulturore dhe sektorin HOREC (Hotel , Restaurant, Caffe) me pjesëmarrje të kategorive të ndryshme sociale;***
11. ***shërbime dhe aktivitete në trajtimin e kafshëve që konsiderohen si kërcënim për shëndetin publik dhe jetën e njeriut.***

*[Në rast se ndërmarrja sociale themelohet, si ndërmarrje sociale e kategorisë B, por në të ardhmen do të merret edhe me aktivitete të ndërmarrjes sociale të kategorisë A, në kuadër të këtij neni duhet të përfshijë edhe këtë tekst në vijim:*

[3. Ndërmarrja do të ushtrojë aktivitetet në kategorinë A si në paragrafin 1 më sipër vetëm nëse do të arrijë të punësoj së paku tridhjetë përqind (30%) të personave nga grupet e cenueshme të parapara me nenin 6 të ligjit për Ndërmarrjet Sociale.]

***Shënim: Nëse organizata juaj nuk do të merret me asnjërën nga fusha e aktiviteteve të ndërmarrjes së kategorisë B, atëherë kjo listë dhe tërë paragrafi 2 si më sipër duhet të fshihet.***

**III. ORGANIZIMI DHE FUNKSIONIMI I BRENDSHËM I SHOQATËS**

**Neni 11**

**Strukturat Udhëheqëse**

1. Strukturat udhëheqëse të Shoqatës janë:

1.1. Kuvendi i Anëtarëve (në tekstin e mëtejmë**:** Kuvendi) si dhe

1.2. Të shkruhet emri i organit të ndërmjetëm nëse ka një të tillë (për shembull- *Bordi Ekzekutiv, Bordi Këshillues, Këshilli, të përcaktoheni për njërin emërtim*)

**Neni 12**

**Kuvendi**

1. Kuvendi është organi më i lartë qeverisës i shoqatës, i cili përbëhet nga të gjithë anëtarët e Shoqatës. Pjesë e kuvendit të anëtarëve janë dhe të gjithë të punësuarit, duke përfshirë të gjithë të punësuarit nga kategoritë e personave me disavantazh për tu integruar në tregun e punës siç është përcaktuar me ligjin për ndërmarrjet sociale.

1.1 Në rast se shoqata themelohet nga personat juridikë:

Kuvendi përbëhet prej përfaqësueseve të deleguar nga personat juridikë/organizatat, për anëtarë të shoqatës.

2. Kuvendi ka përgjegjësinë më të lartë për politikën dhe çështjet financiare të shoqatës. Në këtë kuadër, Kuvendi ka kompetencë të zgjedhë dhe të shkarkojë anëtarët e *organit të ndërmjetëm*, të aprovojë raportet periodike financiare dhe të punës, të interpretojë dhe ndryshojë Statutin, si dhe të vendosë për bashkimin, ndarjen apo shuarjen e Shoqatës. Këto përgjegjësi nuk mund të delegohen në *organin e ndërmjetëm*.

3. Kuvendi, me vendimin e shumicës së anëtarëve të tij, mund të delegojë ndonjë prej përgjegjësive të tij në *organin e ndërmjetëm*, me përjashtim të përgjegjësive të cilat nuk delegohen sipas nenit 31 të Ligjit dhe paragrafit 2 të këtij neni.

**Neni 13**

**Anëtarësimi në Shoqatë**

1. Kushtet e anëtarësimit në shoqatë janë:

1.1. të pranojë Statutin e organizatës;

1.2. të angazhohet për përmbushjen e qëllimeve të organizatës;

1.3. (nëse ka kushte tjera specifike shto këtu).

2. Anëtarësimi në shoqatë është i hapur për çdo person që i plotëson kushtet e përcaktuara në paragrafin 1 të këtij neni, pavarësisht prej racës, ngjyrës, gjinisë, gjuhës, fesë, mendimeve politike ose të tjera, prejardhjes kombëtare apo shoqërore, lidhjes me ndonjë komunitet, pronës, gjendjes ekonomike, sociale, orientimit seksual, lindjes, aftësisë së kufizuar ose ndonjë statusi tjetër personal.

1. Kuvendi i anëtarëve vendosë nëse kërkohet pagesa e anëtarësimit nga anëtarët.

*(Në rast të vendosjes së pagesës së anëtarësimit, Kuvendi do të vendosë për rregullat dhe procedurat e pagesës së anëtarësimit, përfshirë marrjen e masave të ndryshme, deri në përjashtimin e anëtarit nga organizata në rast të mos pagesës së anëtarësisë)*.

4. Anëtarësimi në shoqatë përfundon kur anëtari/anëtarja:

4.1. nuk vazhdon t’i përmbushë kushtet e përcaktuara në paragrafin 1 të këtij neni;

4.2. dorëhiqet;

4.3. dënohet me vendim të plotfuqishëm gjyqësor për vepër penale;

4.4. përjashtohet nga shoqata me vendim të Kuvendit të Anëtarëve;

4.5. vdes.

5. Anëtarësimi i ndonjë anëtari gjithashtu mund të suspendohet me vendimin e Kuvendit të Anëtarëve në rast të mosrespektimit të statutit të shoqatës. Në rast të suspendimit, kohëzgjatja e suspendimit përcaktohet nga Kuvendi.

6. Përfundimi ose suspendimi i anëtarësimit nga Kuvendi i Anëtarëve vendoset me shumicë të anëtarëve prezent.

**Neni 14**

**Detyrat dhe përgjegjësitë e Kuvendit**

1. Kuvendi mbikëqyrë punën e përgjithshme të Shoqatës dhe ka përgjegjësi të plotë për çështje të politikave zhvillimore dhe financiaretë Shoqatës.

2. Kuvendi takohet të paktën një (1) herë në vit në Mbledhjen e Përgjithshme Vjetore (MPV), ku shqyrton dhe miraton raportin financiar dhe të veprimtarisë së shoqatës për vitin paraprak, si dhe planin e veprimtarisë së punës dhe aktiviteteve të shoqatës për vitin vijues.

3. Kuvendi mund të takohet edhe në Mbledhjen e Përgjithshme të Jashtëzakonshme (MPJ), kurdoherë që kërkohet nga gjysma e anëtarëve ose nga organi i ndërmjetëm. Kërkesa për mbledhje të përgjithshme të jashtëzakonshme i drejtohet Kryesuesit të Kuvendit të Anëtarëve, i cili lajmëron të gjithë anëtarët për takimin, në pajtim me procedurat e përcaktuara me Rregulloren e brendshme të punës së shoqatës.

4. Përveç kësaj, Kuvendi ka kompetencat si në vijim:

4.1. përcakton dhe mbikëqyrë përmbushjen e ligjshme të qëllimit të Shoqatës;

4.2. pranon anëtarët e shoqatës;

4.3. zgjedh dhe shkarkon organin e ndërmjetëm të Shoqatës;

4.4. zgjedh dhe shkarkon përfaqësuesin e autorizuar të Shoqatës;

4.5. miraton strategjinë e veprimit të Shoqatës, si dhe dokumentet tjera të rëndësishme strategjike të shoqatës;

4.6. aprovon raportet periodike financiare dhe të punës, kur të njëjtat kërkohen nga Kuvendi apo paraqiten nga organet tjera të shoqatës;

4.7. vendos për bashkim, ndarje apo shuarje të Shoqatës.

4.8 Ushtron kontroll të plotë dhe të vazhdueshëm mbi plotësimin e kritereve të cekura me Ligjin për Ndërmarrjet Sociale;

4.9 Përcakton personat (apo funksionet) përgjegjëse për menaxhim të aktiviteteve sociale në përputhje me kërkesat e Ligjit për Ndërmarrjet Sociale;

4.10 Miraton planet biznesore tre (3) vjeçare të ndërmarrjes sociale që përgatiten nga menaxhmenti i ndërmarrjes sociale.

4.11 Cakton një (1) apo dy (2) ekspertë të jashtëm me qëllim të kontrollit të ndërmarrjes sociale, kurdo që kjo kërkohet nga një e pesta (1/5) e anëtarëve të ndërmarrjes, Bordi, apo organet drejtuese të ndërmarrjes sociale më së shumti një herë brenda vitit fiskal me qëllim të monitorimit të realizimit të qëllimit social të ndërmarrjeve sociale. Përzgjedhja e ekspertëve të jashtëm do të bëhet me thirrje të hapur publike dhe sipas kritereve profesionale varësisht nga fusha në të cilën kërkohet ekspertiza.

**Neni 15**

**Përfaqësuesi i autorizuar**

1. Shoqata cakton me shkrim përfaqësuesin e autorizuar, i cili është rezident në Republikën e Kosovës, sipas nenit 23 të Ligjit.

2. Përfaqësuesi i autorizuar i Shoqatës zgjedhet me mandat (\_\_\_) vjeçar me të drejtë të ri-zgjedhjes.

3. Përfaqësuesi i autorizuar i Shoqatës ka përgjegjësitë si në vijim:

3.1. përfaqëson shoqatën pranë autoriteteve relevante;

3.2. pranon të gjitha shkresat zyrtare në emër të Shoqatës;

3.3. është përgjegjës për informimin e autoriteteve relevante administrative për çfarëdo ndryshimi në Shoqatë;

3.4. është përgjegjës për hapjen dhe administrimin e llogarisë bankare në emër të Shoqatës;

3.5. i raporton organit i cili e ka zgjedhur.

4. Përfaqësuesi mund të shkarkohet nga Kuvendi me 50+1% të votave të anëtarëve të tij, në rast se ka bërë shkelje të rëndë të detyrave të punës së tij/saj.

**Neni 16**

**Zyrtari kryesor ekzekutiv**

1. Shoqata mund tëangazhoj edhe persona tjerë për të kryer punën për organizatën.

2. Zyrtari kryesor ekzekutiv i shoqatës (shëno pozitën nëse ka një të tillë) zgjedhetdhe shkarkohet nga­­­ *Kuvendi*.

3. Përgjegjësit**ë** e zyrtarit kryesor ekzekutiv të shoqatës janë:

3.1. është përgjegjës për planifikimin, zbatimin dhe koordinimin e punës së gjithmbarshme të Shoqatës të përcaktuar me këtë Statut;

3.2. është përgjegjës për administrimin e sistemeve administrative, financiare, logjistike dhe personelit të Shoqatës;

3.3. zhvillon procedurat e punësimit, mbikëqyrë marrëdhënien e punës, vlerëson performancën e të punësuarve, dhe ndërprenë marrëdhëniene punës sipas legjislacionit të aplikueshëm në Kosovë;

3.4. siguron zbatimin e vendimeve, politikave dhe masave tjera të Kuvendit në mënyrë efektive dhe efikase;

3.5. kryen detyrat dhe përgjegjësitë tjera të caktuara nga Kuvendi, të përcaktuara në këtë statut ose ligjet apo aktet tjera nënligjore në fuqi.

**Neni 17**

**Organi i ndërmjetëm**

*(Bordi Ekzekutiv/Bordi Këshillues/Këshilli të përcaktoheni për njërin emërtim)*

1. Bazuar në përgjegjësitë e dhëna me këtë statut, organi udhëheqës i ndërmjetëm **\_\_\_\_\_\_\_** vepron çdo herë në pajtim me qëllimin e organizatës.

2. Organi i ndërmjetëm**\_\_\_\_\_\_\_**do të ketë këto përgjegjësi:

(lista e përgjegjësive)

3. Organi i ndërmjetëm**\_\_\_\_\_\_\_** zgjedhet nga Kuvendi i Shoqatës. Anëtarët do të zgjedhen individualisht me shumicë të votave nga anëtarët e pranishëm. Mënyra e zgjedhjes dhe rregullat e punës së anëtarëve të Organit të ndërmjetëm**\_\_\_\_\_\_\_** mund të rregullohen me Rregullore të veçantë për punën e Organit të ndërmjetëm**\_\_\_\_\_\_\_**, e cila aprovohet nga Kuvendi i Anëtarëve me shumicë votash.

4. Organi i ndërmjetëm**\_\_\_\_\_\_\_** ka të paktën 3 (tre) anëtarë, njëri nga të cilët duhet të zgjedhet si Kryesues i *këtij organi***.**

5. Mandati i anëtarëve të Organit të ndërmjetëm**\_\_\_\_\_\_\_** zgjat \_\_vite, i cili mund/nuk mund të zgjedhenpër mandate të njëpasnjëshme.

6. Anëtarët e Organit të ndërmjetëm**\_\_\_\_\_\_\_** mund të shkarkohen para përfundimit të mandatit me shumicë votash të Kuvendit të Shoqatës.

7. Mandati i anëtarit të Organit të ndërmjetëmpushon në rast të:

7.1. vdekjes,

7.2. dorëheqjes

7.3 dënohet me vendim të plotfuqishëm gjyqësor për vepër penale ose

7.4. shkarkimit nga Kuvendi i Anëtarëve.

8 Në rast të përfundimit të parakohshëm të mandatit të anëtarit të Organit të ndërmjetëm**\_\_\_\_\_\_\_**, Kuvendi i Shoqatës zgjedh pasardhësin për të shërbyer për kohën e mbetur/me mandat të ri.

9. Vendimet në Organit të ndërmjetëm**\_\_\_\_\_\_\_** merren me shumicë votash të anëtarëve prezent.

10. Organi i ndërmjetëm**\_\_\_\_\_\_\_** mund të vendosë t’i drejtohet për çfarëdo çështje Kuvendit të Anëtarëve për marrje të vendimit.

11. Kurrfarë pagese ose kompensimi nuk duhet t’u bëhet anëtarëve të Organit të ndërmjetëm**\_\_\_\_\_\_\_** pa aprovimin e Kuvendit të Anëtarëve dhe vetëm kur pagesa ose kompensimi është i arsyeshëm dhe bëhet për punën e kryer për organizatë.

12. Asnjë anëtari të Organit të ndërmjetëm**\_\_\_\_\_\_\_**  nuk i lejohet të marrë pjesë në diskutim apo në marrjen e vendimit për çështje ku ai ka interes direkt apo indirekt ekonomik. Anëtari i Organit të ndërmjetëm**\_\_\_\_\_\_\_** konsiderohet se ka interes ekonomik nëse ai/ajo, ose cilido anëtar i familjes së tij ka interes direkt apo indirekt ekonomik.

**Neni 18**

**Zgjidhja e mosmarrëveshjeve**

Mosmarrëveshjet ndërmjet anëtarëve, ndërmjet tyre dhe organeve të zgjedhura nga Kuvendi dhe të punësuarave zgjidhen me mirëkuptim dhe në përputhje me Statutin dhe rregullat e brendshme të Shoqatës, në të kundërtën çështja zgjidhet nga gjykata kompetente.

.

**Neni 19**

**Periudhat e Raportimit dhe Viti Financiar**

1. Organi i ndërmjetëm\_\_\_\_\_\_\_ dhe Zyrtarët përgjegjës paraqesin raporte vjetore para Kuvendit të Anëtarëve në Mbledhjen e Përgjithshme Vjetore (MPV) ose kurdoherë që kërkohet në një Mbledhje e Përgjithshme e Jashtëzakonshme (MPJ).

2. Viti financiar i organizatës përputhet me vitin kalendarik.

3.Organiziata do të mbaj shënimeve të kontabilitetit dhe do të përgatis raportet e rregullta financiare në përputhje me standardet e aplikueshme në republikën e Kosovës, dhe kërkesave të Ligjit për Ndërmarrjet Sociale duke përfshirë edhe aktet nënligjore në zbatim të tij.

**VI. DISPOZITAT PËRFUNDIMTARE**

**Neni 20**

**Rregullorja e Punës**

Kuvendi i shoqatës në pajtim me këtë Statut dhe legjislacionin përkatës në fuqi, aprovon rregullore të punës për mënyrën e vendimmarrjes dhe veprimtarinë e vet.

**Neni 21**

**Shpërbërja**

1. Shoqata mund të shpërbëhet me vendimin e dy të tretave (2/3) të të gjithë anëtarëve të Kuvendit.

2. Me rastin e vendosjes për shpërbërjen e Shoqatës, Kuvendi cakton OJQ-në apo OJQ-të e regjistruara në Republikën e Kosovës, që do të marrin pasurinë dhe asetet e mbetura, pasi të jenë paguar borxhet e Shoqatës. OJQ-të e zgjedhura duhet të kenë qëllim të njëjtë ose të ngjashme sikurse Shoqata.

**Neni 22**

**Hyrja në fuqi**

1. Ky Statut mund të ndryshohet me dy të tretat (2/3) e votave të Anëtarëve të Kuvendit te shoqatës.

2. Ky Statut hyn në fuqi në ditën e miratimit nga Kuvendi i Anëtarëve.

Ky Statut është miratuar në: (vendi)\_\_\_\_\_\_\_\_\_\_\_\_\_\_ më: \_\_\_\_\_\_\_\_\_(data)

Nënshkruar nga:\_\_\_\_\_\_\_\_\_\_\_\_\_\_\_\_\_(përfaqësuesi i autorizuar)

*Emri Mbiemri:*